**IZSOLES NOTEIKUMI**

**par prasījumu tiesību pārdošanu**

1. Vispārīgā informācija
   1. Šie noteikumi nosaka kārtību, kādā tiek veikta Crowdestor OÜ, Reģ., 14388462 piederošo prasījumu tiesību pārdošana.
   2. Izsolē tiek pārdotas Crowdestor OÜ, Reģ., 14388462 piederošās prasījuma tiesības pret:
      1. VALLETTA GROUP LTD, reģ., Nr. 93766, kas pamatotas ar aizdevuma līgumiem Nr. 2019/11-017, Nr. 2020/01-016, Nr. 2020/03-005, Nr. 2020/06-047, Nr. 2020/06-060 un Nr. 2020/08-112. Kopējā parāda summa ir EUR 530 000.00.
2. Izsoli organizē zvērināts tiesu izpildītājs Juris Vildaus (turpmāk tekstā – ZTI). Izsoles organizēšana un visas ar to saistītās procesuālās darbības notiek saskaņā ar šiem noteikumiem, Civilprocesa likumu un citiem normatīvajiem aktiem, kuri regulē šādas ZTI darbības. Izsole tiek organizēta, izmantojot elektronisko izsoļu vietni (<https://izsoles.ta.gov.lv)>.,
   1. Izsoles sākumcena – EUR 265 000.00 (divi simti sešdesmit pieci tūkstoši eiro un 00 centi).
   2. Izsoles solis - EUR 5000.00 (pieci tūkstoši eiro un 00 centi).
   3. Izsoles sākuma datumu nosaka ZTI, bet tas nedrīkst būt vēlāks par 5 darba dienām no datuma, kad izsoles sludinājums ir nosūtīts ievietošanai Elektronisko izsoļu vietnē.
      1. Persona, kuras vēlas piedalīties kustamās mantas izsolē, izmantojot elektronisko izsoļu vietni, 20 dienu laikā no kustamās mantas izsoles sludinājumā norādītā izsoles sākuma datuma nosūta tiesu izpildītājam lūgumu autorizēt to dalībai izsolē un ieskaita izsoles sludinājumā norādītajā ZTI depozīta kontā nodrošinājumu 10 procentu apmērā no izsoles sākumcenas.
      2. Nodrošinājumu, ko iemaksājusi persona, kura nosolījusi pārdodamo lietu, ieskaita pirkuma maksā. Pārējiem izsoles dalībniekiem, izņemot pēdējo pārsolīto solītāju, iemaksāto nodrošinājumu pēc izsoles noslēguma nekavējoties izsniedz atpakaļ. Pēdējam pārsolītajam solītājam viņa iemaksāto nodrošinājumu atdod divu darbdienu laikā pēc tam, kad nosolītājs samaksājis pilnu nosolīto summu. Ja mantu pēc nenotikušas izsoles patur sev pēdējais pārsolītais solītājs, viņa iemaksāto nodrošinājumu ieskaita pirkuma maksā.
      3. Tiesu izpildītājs autorizē personu dalībai izsolē piecu darbdienu laikā no nodrošinājuma samaksas un personas lūguma saņemšanas dienas. Ja nodrošinājums vai autorizācijas lūgums nav saņemts šo noteikumu 2.3.1.punktā norādītajā termiņā, tiesu izpildītājs atsaka personas autorizāciju dalībai izsolē.
      4. Izsoles dalībnieks elektroniski var veikt solījumus no brīža, kad viņš šo nosacījumu noteiktajā kārtībā autorizēts dalībai izsolē, līdz brīdim, kad izsole ir beigusies.
      5. Solīšana sākas no izsoles sākumcenas. Solītājs nevar reģistrēt solījumu, kas ir mazāks par izsoles sākumcenu vai vienāds ar to, atšķiras no izsoles sludinājumā noteiktā izsoles soļa vai ir mazāks par iepriekš reģistrētajiem solījumiem vai vienāds ar tiem. Reģistrētos solījumus nevar atsaukt vai mainīt.
      6. Elektronisko izsoļu vietnē solījumi tiek reģistrēti hronoloģiskā secībā, fiksējot solīto summu un solījuma reģistrēšanas laiku. Izsoles norises laikā šī informācija ir pieejama tiesu izpildītājam un izsoles dalībniekiem. Izsoles norises laikā un pēc noslēguma elektronisko izsoļu vietnē ir publiski pieejama informācija par augstāko nosolīto cenu.
      7. Izsole noslēdzas trīsdesmitajā dienā no kustamās mantas izsoles sludinājumā norādītā izsoles sākuma datuma pulksten 13.00, bet, ja trīsdesmitā diena iekrīt brīvdienā vai svētku dienā, — nākamajā darbdienā pulksten 13.00.
      8. Pēc izsoles noslēguma nosolītājam elektroniski uz Izsoļu dalībnieku reģistrā reģistrētā elektronisko izsoļu vietnes lietotāja kontu nosūta paziņojumu par to, ka viņš nosolījis augstāku cenu nekā citi un ir iestājies pienākums samaksāt visu no viņa pienākošos summu.
      9. Zvērināta tiesu izpildītāja Jura Vildausa, depozīta konts Nr. LV97TREL9199053001000, Valsts kase, kods TRELLV22.
3. Nosolītās augstākās cenas samaksas veids un kārtība.
   1. Persona, kura nosolījusi pārdodamo lietu, samaksā pilnu nosolīto summu un pievienotās vērtības nodokli, ja izsoles cena apliekama ar pievienotās vērtības nodokli, ne vēlāk kā trīs darbdienu laikā pēc izsoles noslēguma. Kad nosolītā summa un pievienotās vērtības nodoklis samaksāts pilnā apmērā, tiesu izpildītājs sastāda aktu, norādot, kam un par kādu cenu izsolītās lietas pārdotas, kā arī informē par mantas pārdošanas faktu un cenu Valsts ieņēmumu dienestu. Akts un nopirktās lietas tiek nodotas nosolītājam.
   2. Ja nosolītājs noteiktajā termiņā nav samaksājis nosolīto cenu, tad tiesu izpildītājs nekavējoties paziņo par to pēdējam pārsolītajam solītājam, uzaicinot viņu paturēt pārdodamo mantu sev par viņa solīto augstāko cenu. Pēdējam pārsolītajam solītājam ir tiesības divu nedēļu laikā no tiesu izpildītāja uzaicinājuma nosūtīšanas dienas rakstveidā paziņot tiesu izpildītājam par kustamās mantas paturēšanu sev.
   3. Ja dalībnieki no pirkuma atsakās vai norādītajā termiņā nenorēķinās par pirkumu, izsole tiek uzskatīta par nenotikušu.
   4. Izsole atzīstama par notikušu arī tad, ja izsolei autorizēts tikai viens dalībnieks, kurš pārsola izsoles sākumcenu.
4. Citi nosacījumi:
   1. Izsoles dalības maksa (20.00 EUR) elektronisko izsoļu vietnē izsoles dalībniekiem netiek atgriezta.
   2. Publiskās izsoles rezultātā iegūto naudu, tiesu izpildītājs pārskaita ieinteresētajai personai pēc apliecinājuma par izsolē pārdotās mantas - īpašuma tiesību maiņas saņemšanas.
   3. Informācija par izsoles kārtību un nosacījumiem, ar kādiem personas var reģistrēties dalībai izsolē un piedalīties solīšanā, pieejama elektronisko izsoļu vietnē. Izsoles norises noteikumi: <https://izsoles.ta.gov.lv/lietosanas-noteikumi>.
   4. Visām personām, kurām uz kustamo īpašumu ir tiesības, kas novērš tā pārdošanu izsolē, ir jāpiesaka savas tiesības tiesā līdz izsoles dienai.
   5. Papildus informāciju var saņemt, iepriekš sazinoties pa tālr. 26874880, vai rakstot uz e-pasta adresi: [martins.grinfelds@gmail.com](mailto:martins.grinfelds@gmail.com).

Ar cieņu,

Crowdestor OÜ